Blaze7451/Wiki-th-20250601 huggingface dataset:
เพนกวินริดเกน

เพนกวินริดเกน (Ridgen's penguin; Aptenodytes ridgeni) เป็นสปีชีส์ของเพนกวินที่สูญพันธุ์ไปแล้วที่เดิมมีถิ่นฐานอยู่ในนิวซีแลนด์ ที่มีความสูงระหว่าง 90 ถึง 100 เซนติเมตร

**อ้างอิง**
หมวดหมู่:เพนกวิน
หมวดหมู่:สิ่งมีชีวิตที่สูญพันธุ์ไปแล้ว
หมวดหมู่:นกที่บินไม่ได้ที่สูญพันธุ์ไปแล้ว
โพ

โพ (มาจากภาษาสิงหล) (Ficus religiosa) เป็นต้นไม้สปีชีส์หนึ่งของไทรหรือมะเดื่อ เป็นพืชพื้นเมืองของอินเดีย, เนปาล, ศรีลังกา, ตะวันตกเฉียงใต้ของจีน และอินโดจีน เป็นต้นไม้ขนาดใหญ่ผลัดใบในฤดูร้อน สูงได้ถึง 30 เมตร ลำต้นมีเส้นผ่านศูนย์กลางได้ถึง 3 เมตร 
ใบมีรูปหัวใจปลายยาว ยาว 10–17 เซนติเมตร กว้าง 8–12 เซนติเมตร ก้านใบยาว 6–10 เซนติเมตร ผลมีขนาดเล็กมีเส้นผ่านศูนย์กลาง 1–1.5 เซนติเมตร สีเขียวเมื่อสุกมีสีม่วง
โพเป็นต้นไม้ที่ได้รับการสักการะในศาสนาพราหมณ์-ฮินดู ศาสนาเชน และพระพุทธศาสนา พระโคตมพุทธเจ้าก็ได้ตรัสรู้เมื่อนั่งอยู่ใต้ต้นโพเช่นกัน โดยต้นโพที่พระโคตมพุทธเจ้าตรัสรู้นั้นชื่อ "ต้นพระศรีมหาโพธิ์" ปัจจุบันยังคงมีชีวิตอยู่ที่ประเทศอินเดีย จึงเชื่อกันว่าโพเป็นสัญลักษณ์แห่งความสุข ความสำเร็จ อายุยืน และความโชคดี และเป็นพันธุ์ไม้มงคลพระราชทานประจำจังหวัดปราจีนบุรี

**ดูเพิ่ม**
ต้นพระศรีมหาโพธิ์

**อ้างอิง**

**แหล่งข้อมูลอื่น**
 Bodhi Tree- short=x
หมวดหมู่:ต้นไม้ประจำจังหวัดของไทย
หมวดหมู่:ต้นไม้ในพุทธประวัติ
หมวดหมู่:สกุลโพ
นกดำน้ำไร้ปีก

นกดำน้ำไร้ปีก (Flightless diver) เป็นเพนกวินในสกุล Aptenodytes (จากภาษากรีกโบราณ “a” ที่แปลว่า “ปราศจาก”, “pteno-”/πτηνο ที่แปลว่า “ขน” หรือ “ปีก” และ “dytes”/ “δυτης” ที่แปลว่า “นักดำน้ำ”) ประกอบด้วยเพนกวิน 2 ชนิดที่เรียกรวมกันว่า "เพนกวินใหญ่"  เป็นเพนกวินขนาดใหญ่ที่สุด จำแนกออกได้เป็น 2 ชนิด
นกดำน้ำไร้ปีก หรือเพนกวินใหญ่ เป็นเพนกวินที่พบกระจายพันธุ์ในแถบซีกโลกทางใต้ เช่น มหาสมุทรใต้, ทวีปแอนตาร์กติกา หรือขั้วโลกใต้ 
จากการศึกษาทางสันฐานวิทยาและโมเลกุล พบว่าเพนกวินสกุลนี้เป็นต้นสายพันธุ์ของเพนกวินทั้งหมดในปัจจุบัน โดยถือกำเนิดมานานกว่้า 40 ล้านปีมาแล้ว 

**การจำแนก**
 เพนกวินจักรพรรดิ (Aptenodytes patagonicus)- เพนกวินกษัตริย์ (Aptenodytes forsteri)
*Aptenodytes ridgeni †

**อ้างอิง**

**แหล่งข้อมูลอื่น**
หมวดหมู่:เพนกวิน
เพนกวินราชา

เพนกวินราชา หรือ เพนกวินกษัตริย์ (King penguin; Aptenodytes patagonicus) เป็นเพนกวินที่ใหญ่เป็นที่สองของเพนกวินที่ใหญ่ที่สุด มีน้ำหนักระหว่าง 11 ถึง 16 กิโลกรัม มีความสูงเกือบ 1 เมตร รองจากเพนกวินจักรพรรดิ เพนกวินราชามีสองชนิดย่อยคือ A. p. patagonicus ที่พบในมหาสมุทรแอตแลนติกตอนใต้ และ A. p. halli พบที่อื่น 
เป็นเพนกวินที่กินปลาเล็กเป็นอาหารส่วนใหญ่เป็น ปลาโคม และ ปลาหมึก และไม่ค่อยกินเคย หรือ ครัสเตเชียน เช่น สัตว์ในมหาสมุทรใต้อื่น ๆ เมื่อหาอาหารเพนกวินราชาจะดำน้ำลึกกว่า 100 เมตร บางครั้งก็กว่า 200 เมตรซึ่งลึกกว่าเพนกวินอื่น ๆ และหากินออกไปได้ไกลกว่า 3 ไมล์ นอกไปจากเพนกวินจักรพรรดิซึ่งเป็นเพนกวินสกุลเดียวกัน เพนกวินราชาที่หมู่เกาะปรินซ์เอ็ดเวิร์ดนอกจากจะตกเป็นเหยื่อของปลาฉลาม, วาฬเพชฌฆาต แล้ว ยังตกเป็นเหยื่อของแมวน้ำขนสีน้ำตาล อีกด้วย
เพนกวินราชาวางไข่เพียงใบเดียว ฟักบนแผ่นหนังที่ฝ่าตีน พ่อแม่นกจะเลี้ยงลูกเป็นระยะเวลา 10-13 เดือน ลูกนกที่โตแล้วจะมีสีขนเปลี่ยนไป จนครั้งหนึ่งทำให้นักวิทยาศาสตร์เข้าใจผิดว่าเป็นเพนกวินอีกชนิดหนึ่ง เพนกวินที่โตแล้วจะผลัดขนปีละครั้ง โดยขนใหม่จะงอกขึ้นมาทดแทนขนที่หลุดไปทันทีเพื่อป้องกันความหนาวเย็นที่ดำเนินอยู่นานหลายเดือน
มีลูกนกในบริเวณหมู่เกาะซับแอนตาร์กติก และทางตอนเหนือของทวีปแอนตาร์กติกา และเกาะเตียร์ราเดลฟวยโก, เซาธ์จอร์เจีย และเกาะอื่นๆ ในบริเวณเดียวกัน ประชากรของเพนกวินราชาประมาณกันว่ามี 2.23 ล้านคู่และยังคงเพิ่มขึ้น และมีจำนวนประชากรมากที่หมู่เกาะฟอล์กแลนด์

**อ้างอิง**

**แหล่งข้อมูลอื่น**
  70South - more info on the King penguin date=2006-01-30 -  www.pinguins.info: A lot of information about all penguin species-  King penguins from the International Penguin Conservation Web Site-  King Penguins from the Animal Diversity Web-  Penguins in the Falklands date=2008-12-06 -  King Penguin videos, photos & sounds date=2016-03-14  on the Internet Bird Collection-  Audio Recording and Photos of King Penguins-  Penguin World: King penguin-  See also the famous art-project Penguins - Traveling the World - Photographs by Willy Puchner- accessdate = 13 April 2008
หมวดหมู่:เพนกวิน
หมวดหมู่:นกที่บินไม่ได้
รัฐบัญญัติสิ่งมีชีวิตใกล้สูญพันธุ์

ไฟล์:Whooping Cranes USFWS.jpg|thumb|right|260px|นกกระเรียนกู่
รัฐบัญญัติสิ่งมีชีวิตใกล้สูญพันธุ์ (Endangered Species Act of 1973) (7  U.S.C. § 136 และ 16  U.S.C. § 1531 et seq., ESA) คือรัฐบัญญัติที่เกี่ยวกับกฎหมายสิ่งแวดล้อมของสหรัฐอเมริกาหลายฉบับที่ได้รับการอนุมัติโดยรัฐสภาแห่งสหรัฐอเมริกาในคริสต์ศตวรรษที่ 1970 วัตถุประสงค์ของกฎหมายฉบับนี้เพื่อการพิทักษ์สิ่งมีชีวิตใกล้สูญพันธุ์ให้พ้นจากการสูญพันธุ์โดยสิ้นเชิงซึ่งเป็น “ผลสะท้อนอันเกิดจากความเจริญเติบโตทางเศรษฐกิจ และการพัฒนาอันปราศจากความคำนึงอันพอเพียง และ การอนุรักษ์ของสถานที่อยู่อาศัยของสิ่งมีชีวิต”
สาระสำคัญของรัฐบัญญัติว่าด้วยการพิทักษ์สัตว์ที่เสี่ยงต่อการสูญพันธุ์: 
:1-มอบอำนาจในการกำหนดรายชื่อสปีชีส์ที่ถือว่ามีอันตรายจาก หรือเสี่ยงต่อการสูญพันธุ์;
:2-ห้ามการยึด การเป็นเจ้าของ, การขาย และการขนย้ายสัตว์ที่เสี่ยงต่อการสูญพันธุ์โดยมิได้รับการอนุญาต;
:3-มอบอำนาจในการซื้อหาที่ดินสำหรับการพิทักษ์สัตว์ที่ได้รับการระบุในรายการ โดยการใช้ทุนอนุรักษ์ที่ดินและผืนน้ำ;
:4-มอบอำนาจในการก่อตั้งความตกลงความร่วมมือระหว่างกัน และ ทุนช่วยเหลือต่อรัฐในการก่อตั้งและบำรุงรักษาโครงการที่เพียงพอต่อสำหรับการพิทักษ์สัตว์ป่าและพืชที่เสี่ยงต่อการสูญพันธุ์;
:5-มอบอำนาจในการกำหนดบทลงโทษทางแพ่งและทางอาญาต่อผู้ล่วงละเมิดรัฐบัญญัติ; และ
:6-มอบอำนาจในการให้รางวัลแก่ผู้ที่ให้ข้อมูลที่นำไปสู่การจับกุมและการลงโทษผู้ที่ละเมิดรัฐบัญญัติที่กำหนดภายใต้รัฐบัญญัตินี้

**อ้างอิง**
หมวดหมู่:กฎหมายสิ่งแวดล้อม
หมวดหมู่:กฎหมายสหรัฐ
หมวดหมู่:องค์การบริหารปลาและสัตว์ป่าแห่งสหรัฐ
อาเดลีแลนด์

อาเดลีแลนด์ (Adélie Land) หรือ แตร์อาเดลี (Terre Adélie) เป็นส่วนหนึ่งของฝั่งทวีปแอนตาร์กติการะหว่าง  136° E (ไม่ไกลจากแหลมปูร์กัวปาที่พิกัด ) และ 142° E (ไม่ไกลจากแหลมแอลเดนที่พิกัด ) ที่มีชายฝั่งทะเลยาว 350 กิโลเมตรและลึกเข้าอีก 2,600 กิโลเมตรยังศูนย์กลางที่ขั้วโลกใต้ อาเดลีเป็นหนึ่งในห้าเขตของดินแดนตอนใต้และแอนตาร์กติกาของฝรั่งเศส พื้นที่ 432,000 ตารางกิโลเมตรของอาเดลีแลนด์ส่วนใหญ่ถูกปกคลุมด้วยน้ำแข็ง
ตั้งแต่วันที่ 12 มกราคม ค.ศ. 1956 ฝรั่งเศสก็ได้ก่อตั้งสถานีค้นคว้าทางวิทยาศาสตร์อย่างถาวรที่ดำเนินงานโดยชาวฝรั่งเศสที่สถานีดูมง ดูร์วีลที่พิกัด  โดยมีนักวิชาการ 33 คนระหว่างฤดูหนาว และเพิ่มจำนวนขึ้นเป็น 78 คนระหว่างฤดูร้อน สถานีแรกสร้างขึ้นที่ปอร์มาร์แตงเมื่อวันที่ 9 เมษายน ค.ศ. 1950 ที่พิกัด  แต่ถูกเพลิงไหม้เมื่อคืนวันที่ 22 ถึง 23 มกราคม ค.ศ. 1952

**อ้างอิง**

**ดูเพิ่ม**
 ดินแดนโพ้นทะเลฝรั่งเศส 

**แหล่งข้อมูลอื่น**
หมวดหมู่:อาณานิคมโพ้นทะเลของประเทศฝรั่งเศส
หมวดหมู่:ทวีปแอนตาร์กติกา
หมวดหมู่:การอ้างสิทธิเหนือดินแดนในแอนตาร์กติกา
คริสโตเฟอร์ แลมเบิร์ท

คริสโตฟ กีย์ เดนีส์ ลองแบรต์ หรือ คริสโตเฟอร์ แลมเบิร์ท นักแสดงชาวฝรั่งเศสที่เกิดในสหรัฐอเมริกา มีชื่อเสียงเป็นที่รู้จักจากบท "คอนเนอร์ แม็คลีออด" จากภาพยนตร์แอ็คชั่นแฟนตาซี Highlander ในปี 1986 ที่ประสบความสำเร็จจนมีการสร้างภาคต่ออีก 3 ภาค และภาพยนตร์ซีรีส์อีก 6 ฤดูกาล 119 ตอน  นอกนั้นยังแสดงบทนำในภาพยนตร์ Mortal Kombat (1995) ที่สร้างจากเนื้อเรื่องในเกมส์คอมพิวเตอร์ และในภาพยนตร์ภาคต่อ Mortal Kombat: Devastation ที่จะออกฉายในปี 2010
คริสโตเฟอร์ แลมเบิร์ทเกิดที่นิวยอร์ก สหรัฐอเมริกา บิดาเป็นนักการทูตฝรั่งเศสประจำองค์การสหประชาชาติ เขาเติบโตในเจนีวา สวิตเซอร์แลนด์ หลังจากครอบครัวย้ายมาอยู่ที่นี่เมื่อเขาอายุได้ 2 ปี ผลงานแสดงที่สร้างชื่อให้เขา คือบททาร์ซาน ในภาพยนตร์เรื่อง Greystoke - The Legend of Tarzan, Lord of the Apes ในปี ค.ศ. 1984 กำกับโดยฮิวจ์ ฮัดสัน ตามด้วย Highlander ซึ่งทำให้เขาเป็นตัวเลือกแรกของจอห์น เกล็น ผู้กำกับภาพยนตร์เจมส์ บอนด์เรื่องใหม่ ให้มารับบทแทนโรเจอร์ มัวร์ ใน The Living Daylights ในปี 1987 แต่เนื่องจากการพูดภาษาอังกฤษสำเนียงฝรั่งเศส ทำให้บทนี้ตกเป็นของทิโมธี ดาลตันแทน
แลมเบิร์ทเคยได้รับรางวัลซีซาร์ จากภาพยนตร์เรื่อง Subway ในปี 1986 กำกับโดยลุค เบซอง 

**อ้างอิง**

**แหล่งข้อมูลอื่น**
  เว็บทางการ date=2017-07-09  - name=Christopher Lambert
หมวดหมู่:นักแสดงฝรั่งเศส
หมวดหมู่:บุคคลจากนครนิวยอร์ก
หมวดหมู่:บุคคลจากเจนีวา
ธารน้ำแข็งเทย์เลอร์

ภาพถ่ายทางอากาศของธารน้ำแข็งเทย์เลอร์
ธารน้ำแข็งเทย์เลอร์ (Taylor Glacier) เป็นธารน้ำแข็งในทวีปแอนตาร์กติกาที่มีความยาวราว 54 กิโลเมตรที่ไหลจากที่ราบสูงของวิกตอเรียแลนด์ไปยังปลายด้านตะวันตกของหุบเขาเทย์เลอร์ทางตอนเหนือของเนินคูครีและทางตอนใต้ของเทือกเขาแอสการ์ด ตอนกลางของธารน้ำแข็งทางตอนเหนือจรดอินแลนด์ฟอตส์และทางตอนใต้เป็นหุบเขาบีคอน
หมวดหมู่:ทวีปแอนตาร์กติกา
หมวดหมู่:ธารน้ำแข็ง
สคัวขั้วโลกใต้

นกสคัวขั้วโลกใต้ (Stercorarius maccormicki หรือ หรือ MacCormick’s Skua หรือ South Polar Skua) เป็นนกทะเลขนาดใหญ่ของนกสคัวตระกูล สคัวสปีชีส์นี้และสคัวขนาดใหญ่ทางซีกโลกใต้และนกเกรตสคัวบางครั้งก็จัดอยู่ในสกุล Catharacta
นกสคัวขั้วโลกใต้มีความยาว 53 เซนติเมตร ผสมพันธุ์บนฝั่งทะเลของทวีปแอนตาร์กติกา มักจะวางไข่สองใบในเดือนพฤศจิกายนถึงเดือนธ้นวาคม นกสคัวขั้วโลกใต้ก็เช่นเดียวกับสคัวตระกูลอื่นที่จะบินตรงไปที่หัวของมนุษย์หรือผู้ที่พยายามเข้าใกล้รัง  สคัวเป็นนกประเภทย้ายถิ่นฐาน ฤูดูหนาวจะอยู่ในทะเลในมหาสมุทรแปซิฟิก มหาสมุทรอินเดีย และ  มหาสมุทรแอตแลนติก ทางตะวันออกของมหาสมุทรแอตแลนติกจะเป็นนกเกรตสคัวแทนที่
ส่วนใหญ่นกสคัวขั้วโลกใต้จะบริโภคปลาที่ได้มาจากการขโมยจากนกนางนวล, tern และแม้แต่ gannetจับได้  บางครั้งอาจจะเข้าโจมตีและสังหารนกทะเลด้วยกัน และบางครั้งก็จะกินอาหารเหลือ และ It will also directly attack and kill other seabirds. It also eats scraps and ซากสัตว์ (Carrion)

**อ้างอิง**
 downloaded=11 May 2006 Database entry includes justification for why this species is of least concern- "National Geographic"  Field Guide to the Birds of North America ISBN 0-7922-6877-6- Seabirds by Peter Harrison, ISBN 0-7470-1410-8

**แหล่งข้อมูลอื่น**
 Antarctic bird information and images- South Polar Skua (Catharacta maccormicki) videos and photos at the Internet Bird Collection
หมวดหมู่:สัตว์ปีก
หมวดหมู่:นกทะเล
กลูคากอน

PDB rendering based on 1d0r
กลูคากอน (Glucagon) คือฮอร์โมนสำคัญที่เกี่ยวข้องกับการเผาผลาญคาร์โบไฮเดรต กลูคากอนผลิตโดยตับอ่อนและจะถูกปล่อยเมื่อระดับน้ำตาลในกระแสเลือดลดระดับต่ำกว่าปกติ เป็นผลให้ตับเปลี่ยนไกลโคเจนที่สะสมไว้เป็นกลูโคสและปล่อยเข้าสู่กระแสเลือด เพื่อเพิ่มระดับน้ำตาลในกระแสเลือด ป้องกันร่างกายจากภาวะน้ำตาลในเส้นเลือดต่ำ (hypoglycemia) การปล่อยกลูคากอนจึงตรงข้ามกับอินซูลินที่บอกให้เซลล์ในร่างกายดึงกลูโคสจากเลือด แต่กลูคากอนสามารถกระตุ้นการปล่อยอินซูลินได้ด้วย ดังนั้นกลูโคสในกระแสเลือดจึงสามารถถูกดึงไปใช้โดยเนื้อเยื่อที่ต้องพึ่งอินซูลิน
หมวดหมู่:เมแทบอลิซึม
หมวดหมู่:วิทยาตับ
การทำลายถิ่นฐานธรรมชาติ

การเผาป่าเพื่อใช้เนื้อที่ในการเกษตรในเม็กซิโก
การทำลายถิ่นฐานธรรมชาติ (Habitat destruction) หมายถึงกระบวนการที่ถิ่นฐานธรรมชาติถูกทำให้กลายเป็นถิ่นฐานที่ไม่อาจจะสนับสนุนหรือไม่อาจจะใช้ในการการดำรงชีวิตของสปีชีส์ที่เคยดำรงชีวิต ณ ถิ่นฐานนั้นแต่เดิมได้ กระบวนการดังว่านี้เป็นการกำจัดโดยการทำให้ต้องเคลื่อนย้ายหรือทำลายสิ่งที่มีชีวิตจากถิ่นฐานที่เดิมเคยดำรงชีวิตอยู่ ซึ่งเป็นการลดความหลาหลายของชีวภาพ (biodiversity) การทำลายถิ่นฐานธรรมชาติโดยมนุษย์ส่วนใหญ่เป็นการทำเพื่อการขยายตัวทางเกษตรกรรม, การขยายตัวทางอุตสาหกรรม และ การขยายตัวของเมือง กิจการอื่นที่ทำลายถิ่นฐานธรรมชาติก็ได้แก่การทำเหมือง การขุดลอกคลองและพื้นที่ชุ่มน้ำ และ การถางป่า
การทำลายถิ่นฐานธรรมชาติเป็นสาเหตุลำดับหนึ่งในการสร้างการสูญพันธุ์ให้แก่สปีชีส์ต่างๆ ทั่วโลก ที่เป็นปัจจัยสำคัญต่อความเปลี่ยนแปลงที่มีต่อการวิวัฒนาการ และการอนุรักษ์ชีวภาพ สาเหตุอื่นๆ ที่มีผลต่อการทำลายสปีชีส์ก็ได้แก่การสร้างความแตกแยกแก่ถิ่นฐานธรรมชาติ (habitat fragmentation), ความเปลี่ยนแปลงทางธรณีวิทยา, ความเปลี่ยนแปลงทางสภาวะอากาศ, การรุกรานของสปีชีส์อื่น, ความเปลี่ยนแปลงของอาหารในสิ่งแวดล้อม
คำอื่นที่มีความหมายใกล้เคียงกันที่ใช้ก็ได้แก่ “การสูญเสียถิ่นฐานธรรมชาติ” (loss of habitat) หรือ “การลดบริเวณถิ่นฐานธรรมชาติ” (habitat reduction) ที่มีความหมายที่กว้างออกไปที่รวมทั้งการสูญเสียถิ่นฐานที่เกิดจากปัจจัยอื่นๆ เช่นจาก น้ำเสีย และ noise pollution

**อ้างอิง**
หมวดหมู่:สิ่งแวดล้อม
คลองบางกอกน้อย

ไฟล์:Khong Bangkok Noi.jpg|thumb|คลองบางกอกน้อย ทิวทัศน์จากรถไฟฟ้ามหานคร สายเฉลิมรัชมงคล
คลองบางกอกน้อยช่วงที่ไหลผ่านวัดศรีสุดาราม มองไปทางด้านทิศตะวันตก
ไฟล์:Map RV Chaophraya shortcut.gif|thumb|right|คลองบางกอกน้อย เกิดจากการขุดคลองลัดแม่น้ำเจ้าพระยาในช่วงที่ ๑ ในรัชสมัยสมเด็จพระไชยราชาธิราชแห่งกรุงศรีอยุธยา ซึ่งทำให้แม่น้ำเจ้าพระยาไหลเปลี่ยนทิศทางเป็นอย่างที่เห็นในปัจจุบัน
คลองบางกอกน้อย ตั้งอยู่ในกรุงเทพมหานครและจังหวัดนนทบุรี เดิมเคยเป็นส่วนหนึ่งของแม่น้ำเจ้าพระยา จนกระทั่งรัชสมัยสมเด็จพระไชยราชาธิราชแห่งกรุงศรีอยุธยา (พ.ศ. 2077–2089) ได้โปรดเกล้าฯ ให้ขุดคลองลัดแม่น้ำขึ้นจากปากคลองบางกอกน้อยไปยังปากคลองบางกอกใหญ่ ซึ่งกล่าวกันว่าช่วยย่นระยะทางได้ถึง 1 วัน  ต่อมากระแสน้ำส่วนใหญ่ได้ไหลเข้าสู่คลองลัดทำให้คลองกว้างขึ้นเรื่อย ๆ กลายเป็นแม่น้ำเจ้าพระยาสายใหม่ ส่วนแม่น้ำสายเดิมแคบลงกลายเป็นคลองบางกอกน้อย คลองชักพระ และคลองบางกอกใหญ่แทน
คลองบางกอกน้อยเริ่มต้นตั้งแต่แม่น้ำเจ้าพระยาทางเหนือของสถานีรถไฟธนบุรี ไหลขึ้นไปบรรจบคลองชักพระ (คลองบางขุนศรี) และคลองลัดบางกรวย ตรงข้ามวัดสุวรรณคีรี มีความกว้างมากถึง 40 เมตร และยาว 3.3 กิโลเมตร  คณะรัฐมนตรีมีมติให้คลองบางกอกน้อยเป็นคลองสำคัญซึ่งจะต้องอนุรักษ์ไว้ เมื่อวันที่ 13 มิถุนายน พ.ศ. 2510 ในปัจจุบันช่วงคลองลัดบางกรวย (หมายเลข ๒ ในภาพ) ถือว่าเป็นส่วนหนึ่งคลองบางกอกน้อยไปด้วย รวมถึงคลองอ้อมนนท์ (ช่วงตั้งแต่คลองบางกรวยถึงคลองบางใหญ่) ก็เรียกกันทั่วไปว่าคลองบางกอกน้อยเช่นกัน
ปัจจุบัน คลองบางกอกน้อยใช้ในการคมนาคม สัญจร ทัศนาจร ท่องเที่ยว ใช้ขนส่งสินค้า ใช้เล่นกีฬาทางน้ำ ใช้อาบน้ำ ใช้ล้างภาชนะ ใช้ระบายน้ำ และยังเป็นเส้นทางชักพระของวัดนางชีซึ่งมีขึ้นในวันแรม 2 ค่ำ เดือน 12 ของทุกปี โดยชักแห่ไปทางน้ำ ผ่านคลองชักพระ คลองบางกอกน้อย แล้ววกลงมาตามแม่น้ำเจ้าพระยา เข้าคลองบางกอกใหญ่ กลับไปยังวัดนางชีตามเดิม

**สถานที่สำคัญริมคลองบางกอกน้อย**
 วัดโตนด- วัดบางระโหง- วัดขวัญเมือง- วัดบางรักน้อย- วัดประชารังสรรค์- สวนเชิงเกษตรบางรักน้อย- วัดบางรักใหญ่- วัดสวนแก้ว- วัดโมลี- วัดมะเดื่อ- วัดศรีราษฎร์- วัดเสาธงหิน- วัดราษฎร์ประคองธรรม- วัดพิกุลเงิน- วัดอัมพวัน- วัดบางม่วง- วัดปรางค์หลวง- วัดยุคันธราวาส- วัดโบสถ์บน- วัดโพธิ์เอน- วัดอุทยาน- วัดบางไกรนอก- วัดไทยเจริญ- วัดปราสาท- วัดแก้วฟ้า- วัดบางอ้อยช้าง- วัดโพธิ์บางโอ- วัดท่าบางสีทอง- วัดโตนด- วัดชลอ- วัดเกดประยงค์เล็กตั้งตรงจิตร- วัดน้อยใน- วัดพิกุลทอง- วัดไก่เตี้ย- วัดสุวรรณคีรี- วัดภาวนาภิรตาราม- วัดนายโรง- วัดใหม่ยายแป้น- วัดสุวรรณาราม- วัดศรีสุดาราม- พิพิธภัณฑ์เรือพระราชพิธี

**อ้างอิง**

**แหล่งข้อมูลอื่น**
บางกอกน้อย
บางกอกน้อย
บางกอกน้อย
บางกอกน้อย
หมวดหมู่:โบราณสถานในเขตบางกอกน้อย
หมวดหมู่:ราชวงศ์ไทยสมัยกรุงศรีอยุธยา

หมวดหมู่:ราชวงศ์ไทย
หมวดหมู่:อาณาจักรอยุธยา
หมวดหมู่:บุคคลในประวัติศาสตร์กรุงศรีอยุธยา
เคซีแอนด์เดอะซันไชน์แบนด์

เคซีแอนด์เดอะซันไชน์แบนด์ (KC and the Sunshine Band) เป็นวงดนตรีอเมริกัน ก่อตั้งในปี ค.ศ. 1973 ที่ไมอามี รัฐฟลอริดา มีแนวเพลงแบบฟังก์ อาร์แอนด์บีและดิสโก้  มีผลงานเพลงเป็นที่รู้จักกับเพลงดิสโก้อย่าง "That's the Way (I Like It)", "(Shake, Shake, Shake) Shake Your Booty", "I'm Your Boogie Man", "Keep It Comin' Love", "Get Down Tonight", "Give It Up", และ "Please Don't Go" ชื่อวงคำว่าเคซีมาจากนามสกุลของ เคซีย์ (Casey) ส่วน ซันไชน์แบนด์ มาจากบ้านเกิดของเคซีย์ที่อยู่ในฟลอริดา ('The Sunshine State')
หมวดหมู่:กลุ่มดนตรีโซลสัญชาติอเมริกัน
หมวดหมู่:กลุ่มดนตรีริธึมแอนด์บลูส์สัญชาติอเมริกัน
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีฟังก์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2516
อาณาจักรรวมชิลลา

อาณาจักรรวมชิลลา (통일 신라) เป็นชื่อที่มักใช้กับ อาณาจักรชิลลา ของเกาหลี หนึ่งใน สามราชอาณาจักรเกาหลี หลังจากที่ได้พิชิต อาณาจักรแพ็กเจ และ อาณาจักรโคกูรยอ ในศตวรรษที่ 7 ได้รวมพื้นที่ภาคกลางและภาคใต้ของ คาบสมุทรเกาหลี ไว้เป็นหนึ่งเดียว
ในปี ค.ศ. 660 พระเจ้ามุนมู ได้บัญชาให้กองทัพของพระองค์โจมตี แพ็กเจ ขุนพล คิม ยูชิน ซึ่งได้รับความช่วยเหลือจากกองทัพถัง เอาชนะขุนพล คเยแบ็ก และพิชิตแพ็กเจ ในปี ค.ศ. 661 พระองค์ย้ายไป โคกูรยอ แต่ถูกขับไล่ พระเจ้ามุนมูเป็นกษัตริย์องค์แรกที่มองว่าคาบสมุทรเกาหลีควรเป็นหนึ่งเดียวหลังจากการล่มสลายของ โชซ็อนโบราณ ด้วยเหตุนี้อาณาจักรชิลลาหลังปี ค.ศ. 668 จึงถูกเรียกว่า อาณาจักรรวมชิลลา อาณาจักรรวมชิลลากินเวลา 267 ปีจนกระทั่งภายใต้ พระเจ้าคยองซุน จึงเสียแก่ โครยอ ในปี ค.ศ. 935
ในช่วงรุ่งเรือง ประเทศได้แข่งขันกับ อาณาจักรบัลแฮ อาณาจักรโคกูรยอ-โมเฮ ทางเหนือเพื่ออำนาจสูงสุดในภูมิภาค ตลอดเวลาที่ดำรงอยู่ อาณาจักรรวมชิลลา ถูกรบกวนด้วยอุบายและความวุ่นวายทางการเมืองในดินแดนทางเหนือที่เพิ่งถูกยึดครองซึ่งเกิดจากกลุ่มกบฏใน แพ็กเจ และ โคกูรยอ ซึ่งนำไปสู่ยุค สามอาณาจักรหลัง ในช่วงปลายศตวรรษที่ 9
คยองจูยังคงเป็นเมืองหลวงของชิลลาตลอดการดำรงอยู่ของราชวงศ์ ซึ่งแสดงให้เห็นถึงพลังของระบบราชการที่ใช้ในซิลลา โดยใช้ระบบ "Bone Clan Class" กลุ่มคนที่มีอำนาจกลุ่มเล็กๆ ('Bone Class') สามารถปกครองผู้คนจำนวนมากได้ เพื่อรักษากฎข้อนี้ไว้กับผู้คนจำนวนมากเป็นระยะเวลานาน รัฐบาลต้องรักษาความสามัคคีของระบบกระดูก
แม้จะมีความไม่มั่นคงทางการเมือง แต่ อาณาจักรรวมชิลลา ก็เป็นประเทศที่เจริญรุ่งเรือง และเมืองหลวง ซอราโบล (ปัจจุบันคือคยองจู) เป็นเมืองที่ใหญ่เป็นอันดับสี่ของโลกในขณะนั้น ด้วยความสัมพันธ์ที่ใกล้ชิดกับ ราชวงศ์ถัง พุทธศาสนา และ ลัทธิขงจื๊อ จึงกลายเป็นอุดมการณ์ทางปรัชญาหลักของชนชั้นสูงตลอดจนเสาหลักของสถาปัตยกรรมและวิจิตรศิลป์ในยุคนั้น กษัตริย์องค์สุดท้ายคือ พระเจ้าคยองซุน ปกครองรัฐในนามเท่านั้น และได้ยอมแพ้ต่อ วังกอน แห่ง โครยอ ที่เกิดใหม่ในปี ค.ศ. 935 ทำให้ราชวงศ์ชิลลาถึงจุดจบ

**การรวมอาณาจักร**
ในปีค.ศ. 660 พระเจ้ามุนมูได้สั่งกองทัพให้ทำการโจมตีอาณาจักรแพ็กเจ

**วัฒนธรรม**
พุทธศาสนา
พระพุทธรูปแห่งอาณาจักรรวมชิลลา
ลัทธิขงจื๊อ
การพิมพ์ด้วยบล็อกไม้

**เศรษฐกิจ**
ในช่วงแรก อาณาจักรชิลลาได้มีการลดภาษีการค้าเกษตรลงหนึ่งในสิบจากเดิมก่อนที่จะทำการรวมกันและกำหนดให้เมืองขึ้นได้ชำระด้วยสินค้าชนิดพิเศษของเมืองนั้น
อาณาจักรรวมชิลลาได้ทำสำมะโนประชากรทางด้านขนาดเมืองและด้านประชากร ตลอดจนม้า วัว รวมทั้งผลิตผลชนิดพิเศษ และได้ทำการบันทึกข้อมูลในมินจงมุนโซ (민정문서) ซึ่งการรายงานมีการจัดทำโดยผู้นำของแต่ละเมือง

**อ้างอิง**
หมวดหมู่:อาณาจักรโบราณ
หมวดหมู่:ประวัติศาสตร์เกาหลี
หมวดหมู่:รัฐและดินแดนที่ก่อตั้งในศตวรรษที่ 7
หมวดหมู่:สิ้นสุดในศตวรรษที่ 10
เทศบาลตำบลอ้อมใหญ่

เทศบาลตำบลอ้อมใหญ่ เป็นเทศบาลแห่งหนึ่งในอำเภอสามพราน จังหวัดนครปฐม

**ประวัติ**
กระทรวงมหาดไทยพิจารณาเห็นว่าท้องถิ่นตำบลอ้อมใหญ่และท้องถิ่นบางส่วนของตำบลบ้านใหม่ อำเภอสามพราน จังหวัดนครปฐม มีสภาพอันสมควรยกฐานะเป็นสุขาภิบาล จึงได้มีประกาศกระทรวงมหาดไทยลงวันที่ 3 มีนาคม พ.ศ. 2524 จัดตั้งสุขาภิบาลอ้อมใหญ่ โดยประกาศในราชกิจจานุเบกษา เล่ม 98 ตอนที่ 90 วันที่ 9 มิถุนายน พ.ศ. 2524 และได้รับการจัดตั้งเป็นเทศบาลตำบลตามพระราชบัญญัติเปลี่ยนแปลงฐานะจากสุขาภิบาลเป็นเทศบาล พ.ศ. 2542 เมื่อวันที่ 25 พฤษภาคม พ.ศ. 2542

**ที่ตั้งและอาณาเขต**

**ที่ตั้ง**
เทศบาลตำบลอ้อมใหญ่มีพื้นที่ประมาณ 12 ตารางกิโลเมตร ประกอบด้วย 2 ตำบล 10 หมู่บ้าน คือ หมู่ที่ 1–8 ตำบลอ้อมใหญ่ และหมู่ที่ 1, 5 ตำบลบ้านใหม่

**อาณาเขต**
 ทิศเหนือ ติดกับเขตเทศบาลเมืองไร่ขิง (อำเภอสามพราน)- ทิศตะวันออก ติดกับเขตเทศบาลนครอ้อมน้อย (อำเภอกระทุ่มแบน จังหวัดสมุทรสาคร)- ทิศตะวันตก ติดกับเขตองค์การบริหารส่วนตำบลท่าข้าม (อำเภอสามพราน)- ทิศใต้ ติดกับเขตองค์การบริหารส่วนตำบลบ้านใหม่  (อำเภอสามพราน)

**ชุมชนในเขตเทศบาล**
เทศบาลตำบลอ้อมใหญ่มีทั้งหมด 17 ชุมชน ดังนี้- ชุมชนอาสาเพื่อนพึ่งพา- ชุมชนร่วมใจพัฒนา- ชุมชนวัดคลองอ้อมใหญ่- ชุมชนหมู่บ้านสุภาพร 4- ชุมชนพัฒนาท้องถิ่น- ชุมชนนิศาชล- ชุมชนสามัคคีธรรม- ชุมชนเกษตรพัฒนา- ชุมชนอาสาพัฒนา- ชุมชนดอนทรายก้าวหน้า- ชุมชนหมู่บ้านสามพราน- ชุมชนภูมิสุวรรณวิลล่า- ชุมชนวัดเทียนดัด- ชุมชนเทียนดัดวิลเลจ- ชุมชนบ้านสวนส้ม- ชุมชนบ้านคลองลัด- ชุมชนบ้านใหม่

**สถานศึกษาในเขตเทศบาล**

**สังกัดเทศบาลตำบลอ้อมใหญ่**

**ประเภทศูนย์เด็กเล็ก**
 ศูนย์พัฒนาเด็กเล็กวัดคลองอ้อมใหญ่- ศูนย์พัฒนาเด็กเล็กดอนทรายก้าวหน้า
*ศูนย์พัฒนาเด็กเล็กตำบลอ้อมใหญ่

**ประเภทโรงเรียน**
 โรงเรียนเทศบาล 1 วัดเทียนดัด (นครผลวิทยาคาร)- โรงเรียนเทศบาล 2 วัดอ้อมใหญ่ (นครราษฎร์วิทยาคาร)

**สังกัด สพป.นฐ. เขต 2**
 โรงเรียนวัดคลองลัดอ้อมใหญ่

**วัดในเขตเทศบาล**
วัดในเขตเทศบาลตำบลอ้อมใหญ่ มีทั้งหมด 4 วัด คือ- วัดอ้อมใหญ่- วัดคลองอ้อมใหญ่- วัดเทียนดัด- วัดสิรินธรเทพรัตนาราม

**อ้างอิง**
อ้อมใหญ่
อ้อมใหญ่
วิกิพีเดีย:เสนอบทความคุณภาพ/เจมส์ แฟรนโก

=== เจมส์ แฟรนโก**
เจมส์ แฟรนโก ถูกเสนอเมื่อ 7 พฤศจิกายน พ.ศ. 2552 และจะได้รับการพิจารณาภายในวันที่ 5 ธันวาคม พ.ศ. 2552
 เสนอชื่อโดย Sry85 (แปลจากบทความคุณภาพในภาษาอังกฤษ)
สนับสนุน 
# ชอบคะ โดยเฉพาะเรื่อง Milk จูบจริง ไม่มีกั๊ก--Joobjoob 11:12, 27 พฤศจิกายน 2552 (ICT)
#
คัดค้าน
#
#
เสนอแนะการปรับปรุง
# เปลี่ยนเป็น พ.ศ. ดีกว่าไหมครับ --octahedron80 13:15, 7 พฤศจิกายน 2552 (ICT)
#* นั่นสิครับ ตอนแปลก็ไม่รู้จะ ค.ศ. หรือ พ.ศ. ดี แต่เมื่อพิจารณาแล้วคิดว่าบทความดารา/นักร้องฝรั่งแทบทั้งหมดในนี้ ใช้ ค.ศ. แทบทุกบทความเลย บทความอื่นที่เกี่ยวข้องและอ้างอิงถึงส่วนใหญ่เป็น ค.ศ. ด้วยครับ--Sry85 13:29, 7 พฤศจิกายน 2552 (ICT)
#** รอข้อเสนอแนะเพิ่มนะครับ (ถ้ามี) --Sry85 21:03, 25 พฤศจิกายน 2552 (ICT)
เซท โรเกิน

เซท โรเกิน (Seth Rogen; เกิด 15 เมษายน ค.ศ. 1982) เป็นนักแสดง นักแสดงตลก นักเขียนบทและโปรดิวเซอร์ภาพยนตร์ชาวแคนาดา โรเกินเริ่มอาชีพบันเทิงจากการทำสแตนด์อัปคอเมดี อยู่ 4 ปีในช่วงที่เขาเป็นวัยรุ่น เขาเป็นที่ 2 ในการแข่งขันตลกสมัครเล่นแวนคูเวอร์เมื่อเขาอายุ 16 ปี ขณะที่เขาอาศัยอยู่ในแคนาดาบ้านเกิด เขารับบทสมทบใน Freaks and Geeks หลังจากนั้นเขาจึงย้ายมาอยู่ในลอสแอนเจลิสสำหรบบทบาท แต่ Freaks and Geeks ก็ถูกยกเลิกไปหลังฤดูการแรก เขายังร่วมใน Undeclared ที่ยังจ้างเขาเป็นทีมงานเขียนบทด้วย
เขารับเป็นทีมเขียนบทในฤดูกาลสุดท้ายของ Da Ali G Show ที่ทำให้ทีมงานและตัวเขาได้รับการเสนอชื่อเข้าชิงรางวัลเอมมี เขาได้รับคำแนะนำจากผู้กำกับ จัดด์ อแพโทว์ ให้เดินหน้าด้านภาพยนตร์ โรเกินได้รับบทหลักและได้รับเครดิตในฐานะผู้ช่วยโปรดิวเซอร์ ในภาพยนตร์กำกับเรื่องแรกของอแพโทว์ เรื่อง The 40-Year-Old Virgin หลังจากได้รับคำชื่นชมในการแสดง ยูนิเวอร์แซลพิกเจอส์ ให้เขาแสดงนำในเรื่องต่อไปในผลงานกำกับของอแพโทว์เรื่อง Knocked Up
โรเกินแสดงในภาพยนตร์เรื่อง Donnie Darko, You, Me and Dupree, Zack and Miri Make a Porno, Fanboys และ Observe and Report และร่วมงานกับผลงานสร้างของอแพโทว์ใน The 40-Year-Old Virgin, Knocked Up, Superbad, Step Brothers, Pineapple Express, และ Funny People เขายังร่วมเขียนและร่วมแสดงใน Superbad ภาพยนตร์ตลกกึ่งชีวประวัติที่เคยเป็นหัวข้อข่าวในหลายปีก่อน ร่วมเขียนโดยโรเกินและอีแวน โกลด์เบิร์ก เขายังร่วมเขียนบทให้กับหนังตลกที่อแพโทว์ร่วมสร้าง ใน Drillbit Taylor นำแสดงโดยโอเวน วิลสัน เขายังได้ร่วมพากย์เสียงให้ใน เชร็ค 3, ตำนานสไปเดอร์วิก, ฮอร์ตัน กับ โลกจิ๋วมหัศจรรย์, กังฟูแพนด้า จอมยุทธ์พลิกล็อก ช็อคยุทธภพ และ มอนสเตอร์ ปะทะ เอเลี่ยน

**อ้างอิง**
ซ
หมวดหมู่:นักแสดงแคนาดา
หมวดหมู่:นักแสดงอเมริกัน
หมวดหมู่:นักแสดงตลกอเมริกัน
หมวดหมู่:นักแสดงเด็กชาวแคนาดา
หมวดหมู่:บุคคลจากแวนคูเวอร์
กัส แวน แซงต์

กัส กรีน แวน แซงต์ จูเนียร์ (Gus Green Van Sant, Jr.) เกิดเมื่อวันที่ 24 กรกฎาคม ค.ศ. 1952 เป็นผู้กำกับภาพยนตร์ชาวอเมริกัน นักเขียนบท ช่างถ่ายภาพ นักดนตรีและนักเขียน เขาเคยได้รับการเสนอชื่อเข้าชิงประสบความสำเร็จด้านการกำกับสำหรับภาพยนตร์ในปี 1997 เรื่อง Good Will Hunting และผลงานในปี 2008 เรื่อง Milk และได้รับรางวัลปาล์มดอร์ ในเทศกาลภาพยนตร์เมืองคานส์ ปี 2003 ในภาพยนตร์เรื่อง Elephant
ผลงานภาพยนตร์ในด้านการเขียนและกำกับของเชาอย่างเช่น ภาพยนตร์ดัดแปลงจากบทประพันธ์ของทอม ร็อบบินส์ เรื่อง Even Cowgirls Get the Blues และ My Own Private Idaho นำแสดงโดยเคียนู รีฟส์และริเวอร์ ฟีนิกซ์ (เดิมทีแวน แซงต์ วางแผนว่าจะกำกับภาพยนตร์ชีวประวัติเกี่ยวกับแอนดี้ วอร์ฮอล แสดงโดยฟีนิกซ์ แต่ก็ยกเลิกไปหลังจากที่ฟีนิกซ์เสียชีวิต)
เขาเขียนบทในภาพยนตร์แรก ๆ ของเขาเอง และยังประพันธ์เรื่อง Pink นอกจากนี้ยังมีหนังสือภาพถ่ายของเขาในชื่อ 108 Portraits

**อ้างอิง**
หมวดหมู่:ผู้กำกับภาพยนตร์ชาวอเมริกัน
หมวดหมู่:ชาวอเมริกันเชื้อสายดัตช์
พระเจ้าบุนซอ

พระเจ้าบุนซอ (분서왕; ไม่มีข้อมูล-ค.ศ. 304) เป็นกษัตริย์องค์ที่ 10 แห่งอาณาจักรแพ็กเจหนึ่งในสามราชอาณาจักรเกาหลี ทรงครองราชย์ระหว่าง ค.ศ. 298-304
พระเจ้าบุนซอเป็นพระราชโอรสในพระเจ้าแช็กกเย ทรงเตรียมติดต่อกองทหารของจีนให้มาช่วยลอบสังหารพระบิดาของพระองค์เอง ในค.ศ.304 พระองค์ได้ยึดครองพื้นที่ทางภาคตะวันตกของจีน ตามหนังสือซัมกุกยูซากล่าวว่าพระองค์ถูกลอบสังหารโดยเจ้าเมือง เมืองหนึ่งของจีนโดยการวางยาพิษทำให้พระองค์สวรรคต พระราชโอรสของพระองค์นั้นได้เป็นกษัตริย์แห่งแพ็กเจพระองค์ที่ 12 คือ พระเจ้ากเย 

**พงศาวลี**
หมวดหมู่:ราชวงศ์แพ็กเจ
แฮนสัน (วงดนตรี)

แฮนสัน (Hanson) เป็นวงร็อกแอนด์โรลอเมริกัน ก่อตั้งในทูลซา รัฐโอคลาโฮมา โดย 3 พี่น้อง ไอแซก, เทย์เลอร์ และแซก แฮนสัน พวกเขาเป็นที่รู้จักจากเพลงฮิตในปี ค.ศ. 1997 เพลง "MMMBop" กับค่ายเพลงใหญ่อัลบั้มแรกชุด Middle of Nowhere ที่พวกเขายังได้รับการเสนอชื่อเข้าชิงรางวัลแกรมมี่ ทั้ง ๆ ที่พวกเขาประสบความสำเร็จอย่งมาในชุด Middle of Nowhere แต่พวกเขาก็ผิดหวังหลังจากการรวมค่ายเพลงที่เขาอยู่ ทำให้ค่ายเมอร์คิวรีหายไป และพวกเขาย้ายมาอยู่กับไอแลนด์เดฟแจมมิวสิกกรุป ที่ต่อมาพวกเขาก็ออกจากค่ายเนื่องจากความขัดแย้งเรื่องการสร้างสรรค์ผลงาน พวกเขามีผลงานเพลงภายใต้สังกัดของตัวเองที่ชื่อ ทรีซีจีเรเคิดส์

**อ้างอิง**
หมวดหมู่:กลุ่มดนตรีป็อปสัญชาติอเมริกัน
หมวดหมู่:กลุ่มดนตรีเด็ก
หมวดหมู่:กลุ่มดนตรีที่ก่อตั้งในปี พ.ศ. 2535
หมวดหมู่:วงกลุ่มสามสัญชาติอเมริกัน
หมวดหมู่:กลุ่มดนตรีจากรัฐโอคลาโฮมา
เทศบาลเมืองแก่งคอย

เทศบาลเมืองแก่งคอย เป็นเทศบาลเมืองแห่งหนึ่งในอำเภอแก่งคอย จังหวัดสระบุรี ครอบคลุมพื้นที่ตำบลแก่งคอยทั้งตำบล เป็นเมืองที่เก่าแก่แห่งหนึ่งในจังหวัดสระบุรี เป็นเมืองชุมทางรถไฟสายอีสานและมีถนนมิตรภาพตัดผ่าน

**ประวัติ**
เทศบาลเมืองแก่งคอยได้รับการยกฐานะตามพระราชกฤษฎีกาจัดตั้งเทศบาลตำบลแก่งคอย จังหวัดสระบุรี พุทธศักราช 2487 ตามประกาศประธานสภาผู้แทนราษฎรลงวันที่ 1 สิงหาคม พุทธศักราช 2487 ตราไว้ ณ วันที่ 19 ธันวาคม พุทธศักราช 2487 และประกาศดังกล่าวลงในราชกิจจานุเบกษา เล่ม 61 ตอนที่ 77 ลงวันที่ 26 ธันวาคม พุทธศักราช 2487 และได้รับการเปลี่ยนแปลงฐานะเป็นเทศบาลเมืองแก่งคอยตามประกาศกระทรวงมหาดไทย ลงวันที่ 26 ธันวาคม 2550 เรื่อง เปลี่ยนแปลงฐานะเทศบาลตำบลแก่งคอย อำเภอแก่งคอย จังหวัดสระบุรี เป็นเทศบาลเมืองแก่งคอย ทั้งนี้ ตั้งแต่วันที่ 1 กุมภาพันธ์ 2551

**ที่ตั้งและอาณาเขต**
เทศบาลเมืองแก่งคอยมีพื้นที่ทั้งหมด 4.05 ตารางกิโลเมตร โดยห่างจากตัวเมืองสระบุรีไปทางทิศตะวันออกเฉียงเหนือ ประมาณ 12 กิโลเมตร และห่างจากกรุงเทพมหานครตามทางรถไฟสายตะวันออกเฉียงเหนือ 125 กิโลเมตร และทางรถยนต์ 121 กิโลเมตร- ทิศเหนือ ติดต่อกับลำแม่น้ำป่าสัก ตำบลสองคอน และตำบลเตาปูน อำเภอแก่งคอย- ทิศใต้ ติดต่อกับตำบลตาลเดี่ยว อำเภอแก่งคอย- ทิศตะวันออก ติดต่อกับตำบลบ้านป่า อำเภอแก่งคอย- ทิศตะวันตก ติดต่อกับตำบลบ้านแก้ง อำเภอเฉลิมพระเกียรติ และตำบลตลิ่งชัน อำเภอเมืองสระบุรี

**อ้างอิง**

**แหล่งข้อมูลอื่น**
 เว็บไซต์เทศบาลเมืองแก่งคอย
แก่งคอย
หมวดหมู่:อำเภอแก่งคอย
เอนเตอร์เทนเมนต์วีกลี

เอนเตอร์เทนเมนต์วีกลี (Entertainment Weekly) เป็นนิตยสารอเมริกัน โดยไทม์ของไทม์วอร์เนอร์ เป็นนิตยสารภาพยนตร์ โทรทัศน์ ดนตรี ละครบรอดเวย์ หนังสือ วัฒนธรรมป็อป ซึ่งแตกต่างจากนิตยสารอื่นอย่าง ยูเอสวีกลี, พีเพิล และ อินทัชวีกลี ซึ่ง เอนเตอร์เทนเมนต์วีกลี มุ่งไปที่สื่อบันเทิงและบทวิจารณ์ด้านบันเทิง และแตกต่างจาก วาไรตี้ และ เดอะฮอลลีวูดรีพอร์ต ที่มีจุดประสงค์เพื่อนคนบันเทิง แต่ เอนเตอร์เทนเมนต์วีกลี จะจับกลุ่มเป้าหมายทั่วไปที่กว้างกว่า
หมวดหมู่:นิตยสารอเมริกัน
หมวดหมู่:นิตยสารรายสัปดาห์
หมวดหมู่:นิตยสารภาพยนตร์
หมวดหมู่:นิตยสารโทรทัศน์
หมวดหมู่:นิตยสารบันเทิง
เทศบาลเมืองลัดหลวง

เทศบาลเมืองลัดหลวง เป็นเทศบาลเมืองแห่งหนึ่งทางตะวันตกของอำเภอพระประแดง จังหวัดสมุทรปราการ มีพื้นที่ 15.5 ตารางกิโลเมตร ครอบคลุมพื้นที่ 3 ตำบล ได้แก่ ตำบลบางพึ่ง ตำบลบางจาก และตำบลบางครุ

**ประวัติ**
เทศบาลเมืองลัดหลวงแต่เดิมมีอาณาเขตครอบคลุมตำบลบางพึ่ง ตำบลบางจาก ตำบลบางครุ ตำบลบางหญ้าแพรก ตำบลบางหัวเสือ และตำบลสำโรงใต้ อำเภอพระประแดง ในครั้งแรกกระทรวงมหาดไทยพิจารณาเห็นว่าพื้นที่หกตำบลดังกล่าวมีสภาพเหมาะควรแก่การเป็นสุขาภิบาลได้ จึงจัดตั้งเป็น สุขาภิบาลพระประแดง เมื่อวันที่ 22 สิงหาคม พ.ศ. 2506 ต่อมาในปี พ.ศ. 2535 กระทรวงมหาดไทยได้แยกพื้นที่สุขาภิบาลพระประแดงทางฝั่งตะวันออกของแม่น้ำเจ้าพระยาออกไปจัดตั้งเป็นสุขาภิบาลสำโรงใต้ (ปัจจุบันคือเทศบาลเมืองปู่เจ้าสมิงพราย)
เมื่อวันที่ 24 เมษายน พ.ศ. 2537 สุขาภิบาลพระประแดงได้รับการจัดตั้งเป็น เทศบาลตำบลลัดหลวง ต่อมาวันที่ 21 กันยายน พ.ศ. 2545 เทศบาลตำบลลัดหลวงได้รับการเปลี่ยนแปลงฐานะเป็น เทศบาลเมืองลัดหลวง

**อาณาเขต**
เขตเทศบาลเมืองลัดหลวงมีอาณาเขตติดต่อกับเขตองค์กรปกครองส่วนท้องถิ่นข้างเคียงดังนี้ - ทิศเหนือ ติดต่อกับกรุงเทพมหานคร- ทิศตะวันออก ติดต่อกับเขตองค์การบริหารส่วนตำบลทรงคนอง เขตเทศบาลเมืองพระประแดง และเขตเทศบาลเมืองปู่เจ้าสมิงพราย (อำเภอพระประแดง)- ทิศใต้ ติดต่อกับเขตเทศบาลตำบลพระสมุทรเจดีย์และเขตองค์การบริหารส่วนตำบลในคลองบางปลากด (อำเภอพระสมุทรเจดีย์)- ทิศตะวันตก ติดต่อกับกรุงเทพมหานคร

**ชุมชน**
ชุมชนในเขตเทศบาลเมืองลัดหลวงมีทั้งหมด 42 ชุมชน ตำบลบางจาก 9 ชุมชน ตำบลบางครุ 15 ชุมชน และตำบลบางพึ่ง 18 ชุมชน

**อ้างอิง**
ลัดหลวง
ลัดหลวง
อีสต์โคสต์ฮิปฮอป

อีสต์โคสต์ฮิปฮอป (East Coast hip hop) เป็นรูปแบบหนึ่งของดนตรีฮิปฮอปที่เริ่มและพัฒนาขึ้นในนครนิวยอร์ก สหรัฐอเมริกา ตั้งแต่คริสต์ทศวรรษ 1970 และต้นคริสต์ทศวรรษ 1980 เป็นแนวเพลงที่เกิดขึ้นหลังจากที่มีศิลปินในที่อื่นเกิดขึ้นแตกย่อยเป็นหลากหลายแนวเพลง เพลงอีสต์โคสต์ฮิปฮอปถือเป็นแนวเพลงย่อยแรกของฮิปฮอปที่เกิดขึ้น

**อ้างอิง**
หมวดหมู่:ประเภทฮิปฮอป
หมวดหมู่:ฮิปฮอป
เวสต์โคสต์ฮิปฮอป

เวสต์โคสต์ฮิปฮอป (West Coast hip hop) เป็นแนวเพลงย่อยฮิปฮอปที่รวมศิลปินหรือดนตรีจากแหล่งกำเนิดทางตะวันตกสุดของสหรัฐอเมริกา ถึงแม้ว่าวัฒนธรรมฮิปฮอปจะมีชื่อว่ามาจากนครนิวยอร์ก แต่ฮิปฮอปก็เกิดขึ้นจากวัฒนธรรมในส่วนอื่นเข้ามาด้วย โดยศิลปินจากทั้งฝั่งตะวันออกและตะวันตกตามลำดับ
แนวเพลงแก๊งสตาแร็ปของเวสต์โคสต์ฮิปฮอป เริ่มมีความโดดเด่นทางสถานีวิทยุและยอดขายในระหว่างช่วงต้นคริสต์ทศวรรษ 1990 โดยสุดยุคทศวรรษ 1990 ดนตรีฮิปฮอปเริ่มหันหลังให้กับดนตรีอีสต์โคสต์ฮิปฮอปและการเติบโตอย่างรวดเร็วของดนตรีเซาเทิร์นฮิปฮอป
เวสต์โคสต์ฮิปฮอปมีความโดดเด่นและเป็นที่รู้จักที่อุดมไปด้วยเพลงฮิปฮอปใต้ดิน โดยเฉพาะในลอสแอนเจลิสและบริเวณแซนแฟรนซิสโกเบย์ ที่เป็นจุดสำคัญ มีศิลปินเวสต์โคสต์ฮิปฮอปใต้ดินหลายคนจะมุ่งเน้นไปที่เทคนิคของเนื้อเพลงมากกว่าการเกาะกระแสตลาด
หมวดหมู่:ดนตรีในคริสต์ทศวรรษ 1980
หมวดหมู่:ดนตรีในคริสต์ทศวรรษ 1990
หมวดหมู่:ดนตรีในคริสต์ทศวรรษ 2000
หมวดหมู่:ดนตรีในคริสต์ทศวรรษ 2010
หมวดหมู่:ประเภทฮิปฮอป
พระเจ้าราดามาที่ 2

พระเจ้าราดามาที่ 2 แห่งมาดากัสการ์ (23 กันยายน พ.ศ. 2372 – 12 พฤษภาคม พ.ศ. 2406) ทรงเป็นกษัตริย์แห่งอาณาจักรเมรีนาที่ซึ่งครอบคลุมเกาะมาดากัสการ์ พระองค์ทรงครองราชย์ตั้งแต่ พ.ศ. 2404 กระทั่งถูกลอบปลงพระชนม์ใน พ.ศ. 2406

**การอบรมเลี้ยงดู**
พระเจ้าราดามาที่ 2 มีพระนามเดิมว่า เจ้าชายราโกโต หรือ "ราโกโตเซเฮนอนดราดามา" เป็นพระโอรสตามกฎหมายของสมเด็จพระเจ้าราดามาที่ 1 มหาราชแห่งมาดากัสการ์ เนื่องจากประสูติหลังจากพระองค์สวรรคตไปแล้วมากกว่า 9 เดือน พระมารดาของพระองค์คือสมเด็จพระราชินีนาถรานาวาโลนาที่ 1 แห่งมาดากัสการ์ พระองค์ทรงยอมรับว่าอันเดรียนมิฮาจา นายทหารหนุ่มแห่งกองทัพเมรีนา ผู้เป็นคนรักของพระมารดาเป็นพระบิดาของพระองค์ เมื่อพระมารดาของพระองค์ทรงครองราชสมบัติต่อจากพระเจ้าราดามาที่ 1 พระนางมีพระดำริอนุรักษนิยม พระนางทรงพยายามฟื้นฟูวัฒนธรรมดั้งเดิมของมาดากัสการ์และพยายามขจัดวัฒนธรรมตะวันตก แต่เจ้าชายมีพระดำริสมัยใหม่และทรงต้องการที่จะปฏิรูป ใน พ.ศ. 2400 เกิดการพยายามปฏิวัติล้มราชบัลลังก์พระราชินีนาถรานาวาโลนาโดยฌอง ลาบอร์ด ชาวฝรั่งเศสเพื่อต้องการให้เจ้าชายครองราชสมบัติแต่แผนการปฏิวัติล้มเหลว แต่อย่างไรก็ตามพระองค์ก็ได้ครองราชย์สืบต่อจากหลังจากการเสด็จสวรรคตของพระมารดาใน พ.ศ. 2404

**กฎหมาย**
พระเจ้าราดามาที่ 2 ทรงเปิดประเทศอีกครั้งเพื่อสร้างสัมพันธไมตรีกับอังกฤษและฝรั่งเศส สนธิสัญญาลาบอร์ดได้ถูกประกาศขึ้นเพื่อเปิดความเป็นไปได้ทรงธุรกิจที่นักลงทุนฝรั่งเศสจะเข้ามาลงทุน เป็นเหตุให้การสังหารเหล่าคริสเตียนในรัชสมัยพระนางรานาวาโลนาต้องสิ้นสุดลงและเหล่ามิชชันนารีได้กลับเข้ามาในประเทศ พระองค์ทรงเร่งความเร็วที่จะรวมวัฒนธรรมตะวันตกและการถอนสิทธิที่จัดตั้งกำลังในเมรีนาได้ถูกพระองค์ยกเลิกหลังจากกฎหมาย 2 ปี

**การลอบปลงพระชนม์**
บางฝ่ายไม่พอใจในการปฏิรูปวัฒนธรรมเมรีนา พระเจ้าราดามาทรงถูกลอบปลงพระชนม์ด้วยการรัดพระศอด้วยผ้าไหม สิ่งที่ตามมาหลังจากสิ้นพระชนม์ มีข่าวลือแพร่ออกไปว่าพระองค์ทรงถูกสังหารโดยทรงพระบรรทม และได้ถูกผู้สังหารนำพระศพไปทิ้ง ด้วยการเสด็จสวรรคตของพระเจ้าราดามาทำให้ต่อจากนี้ราชบัลลังก์เมรีนาขาดเสถียรภาพและไม่มั่งคง ซึ่งตามด้วยการที่บัลลังก์ต้องถูกควบคุมโดยเหล่าขุนนาง โดยเฉพาะไรนิไลอาริโวนี นายกรัฐมนตรีผู้ซึ่งสมรสกับพระราชินีนาถทั้ง 3 พระองค์ต่อจากนี้ ผู้สืบราชบัลลังก์ต่อจากพระเจ้าราดามาคือ สมเด็จพระราชินีนาถราซอเฮอรินาแห่งมาดากัสการ์พระอัครมเหสี และต่อจากนี้คือ สมเด็จพระราชินีนาถรานาวาโลนาที่ 2 แห่งมาดากัสการ์ผู้เป็นหนึ่งในพระมเหสีของพระองค์

**อ้างอิง**
 http://en.wikipedia.org/wiki/Radama_II_of_Madagascar- A History of Madagascar, by Mervyn Brown 
ร
ร
สิชล

สิชล อาจหมายถึง- อำเภอสิชล จังหวัดนครศรีธรรมราช- เทศบาลตำบลสิชล- องค์การบริหารส่วนตำบลสิชล- สิชล (วงดนตรี) กลุ่มดนตรีสัญชาติไทย มีเพลงดัง เช่น รักลืม- สิชล (เพลง) เพลงโดย ดิอิมพอสซิเบิล
วงเวียนกลับรถจักร

ไฟล์:Rail turntable viewed from the CN Tower.jpg|thumb|upright=200px|วงเวียนกลับรถจักรที่ John Street Roundhouse ซึ่งปัจจุบันเป็นส่วนหนึ่งของ Roundhouse Park ในโตรอนโต ประเทศแคนาดา มองจาก ซีเอ็นทาวเวอร์ เมื่อกันยายน 2012
วงเวียนกลับรถจักรที่สถานีชุมทางหาดใหญ่ เลิกใช้งานแล้ว
วงเวียนกลับรถจักร เป็นอุปกรณ์ที่ใช้เพื่อกลับทิศรถจักร โดยเฉพาะรถจักรไอน้ำและรถจักรดีเซลไฟฟ้าบางรุ่น (จนถึงรุ่น Davenport 500 / 1000) ซึ่งมีห้องขับเพียงด้านเดียว

**ดูเพิ่ม**
สามเหลี่ยมกลับรถจักร
หมวดหมู่:รถไฟ
หมวดหมู่:โครงสร้างพื้นฐานทางรถไฟ
แม่แบบ:OMIM4

==Usage**
This template creates a very concise reference citation to a specific numbered page at the Online Mendelian Inheritance in Man database.
, where "#####" is the OMIM page number.
Results: 12345
This template is good to use when there is a long series of OMIM citations in a row and one wishes to be as concise as possible with them.  Generally, it should be immediately preceded by use of the OMIM template, or OMIM3 if OMIM was already used earlier in the article/section; without preceding OMIM2 with one or the other, it will be unclear to the reader what the citation is citing.   OMIM2 is also used (and was created) for Template:Infobox Disease.
This template is good to use when there is a long series of OMIM citations in a row in an infobox and one wishes to be as concise as possible with them.  Generally, OMIM3 (or its plainlinks variant OMIM5, or an explanatory heading such as "OMIM: "; without something like this preceding OMIM4, it will be unclear to many readers what the citation is citing.   OMIM4 is a plainlinks (no external link icon) variant of OMIM2, which was created for Template:Infobox Disease.  OMIM4 is only intended for use in infoboxes where it is already clear that the links are external, and in regular article prose; in situations where the internal/external nature of the link could be unclear, OMIM2 or other related template should be used instead.
Examples of use:
*An infobox where the OMIM (among others) templates appear in a "External information" table cell.
*An infobox without such a table cell heading, but in which the first OMIM citation uses OMIM, OMIM2, or OMIM3, which do have external link icons.
OMIM4
แม่แบบ:OMIM/doc

==Notes on use**
This template creates a non-abbreviated reference citation to a specific numbered page at the Online Mendelian Inheritance in Man database.
, where "#####" is the OMIM page number.
Results: 12345
An optional second parameter allows displaying of OMIM page name.
Hence: 
Gives: Orthostatic Intolerance
This template is good to use for the first OMIM citation in an article (or perhaps in a section), but is generally probably too long to use repeatedly; use the OMIM3 template instead for later citations.  And OMIM2 can be used after OMIM to shorten a long list of OMIM citations.  Either can also be used in infoboxes to keep the text shorter.  In infoboxes, the plainlinks variants OMIM4 (variant of OMIM2) and OMIM5 (variant of OMIM3), without external link icons, can alternatively be used, where the context already makes it clear that the links are external.
__NOEDITSECTION__
OMIM 
en:Template:OMIM/doc
แม่แบบ:OMIM3

OMIM:  

**Usage**
This template creates an abbreviated reference citation to a specific numbered page at the Online Mendelian Inheritance in Man database.
, where "#####" is the OMIM page number.
Results: 12345
This template is good to use after the first OMIM citation (use the OMIM template instead for that) in an article/section, as it is too short and uninformative by itself to use in the first instance (and isn't a wikilink to the Mendelian Inheritance in Man article, since OMIM already does that).  Also, OMIM2 can be used after OMIM3 to shorten a long list of OMIM citations.
Furthermore, this template can also be used in infoboxes, though OMIM2 (and its OMIM4 plainlinks variant) were specifically intended for this purpose; which is more appropriate really depends on the layout of the infobox.  Use in infoboxes will probably not need OMIM as the first citation.  A "plainlinks" version of OMIM3, without the external link icon, is also available at OMIM5, for use in infoboxes where it is already clear that the links are external.
OMIM
แม่แบบ:OMIM5/doc

=== Usage**
This template creates an abbreviated reference citation to a specific numbered page at the Online Mendelian Inheritance in Man database.
, where "#####" is the OMIM page number.
Results: 12345
This template is good to use after the first OMIM citation (use the OMIM template instead for that) in an article/section, as it is too short and uninformative by itself to use in the first instance (and isn't a wikilink to the Mendelian Inheritance in Man article, since OMIM already does that).  Also, OMIM2 can be used after OMIM3 to shorten a long list of OMIM citations.
Furthermore, this template can also be used in infoboxes, though OMIM2 (and its OMIM4 plainlinks variant) were specifically intended for this purpose; which is more appropriate really depends on the layout of the infobox.  Use in infoboxes will probably not need OMIM as the first citation.  A non-"plainlinks" version of OMIM4, with the standard external link icon, is also available at OMIM3, for use in infoboxes where it is not already clear that the links are external, and in regular article prose.  OMIM5 should only be used when user confusion as to internal/external links is unlikely.
Example of use:
*An infobox where the OMIM (among others) template appears in a "External information" table cell.
Where multiple OMIM citations are needed in such a cell, it may be prudent to use OMIM5 for the first OMIM citation and OMIM4 for subsequent ones.
OMIM
ภาวะผิวเผือก

ไฟล์:Albino Monkey in Pata Zoo.jpg|thumb|220px|ลิงเผือกในสวนสัตว์พาต้า
ภาวะผิวเผือก (albinism หรือ achromia หรือ achromasia หรือ achromatosis หรือถ้าเป็นคำวิเศษณ์ก็ใช้ albinoid หรือ albinic) เป็นภาวะสีผิวซีดจางกว่าผิวหนังปกติข้างเคียง (hypopigmentation) ชนิดหนึ่ง คำว่า "albinism" มาจากภาษาละตินว่า albus แปลว่า ขาว หมายถึง ภาวะที่ผิวสีซีดขาว เป็นความผิดปกติแต่กำเนิด และทำให้บางส่วนของร่างกายหรือทั้งหมดขาดสีจากเมลานิน เช่นในบริเวณตา ผิวหนัง และผม หรือบางครั้งเพียงแต่ที่ตา
ภาวะผิวเผือกเกิดจากการได้รับยีนด้อย ภาวะที่ว่านี้มีผลต่อสัตว์เลี้ยงลูกด้วยนมที่รวมทั้งมนุษย์, ปลา, นก, สัตว์เลื้อยคลาน และ สัตว์สะเทินน้ำสะเทินบก ศัพท์ที่ใช้เรียกกันโดยทั่วไปของภาวะที่ว่านี้คือ “albino” ที่บางครั้งนำมาใช้ในเชิงดูหมิ่น “albino” จึงเลี่ยงมาเป็นการใช้วลีเช่น “albinistic person” หรือ “person with albinism” (ผู้มีภาวะผิวเผือก) แทน

**สัตว์อื่น**
สำหรับสัตว์ที่มีภาวะผิวเผือก จะมีความอ่อนแอกว่าสัตว์ลักษณะธรรมดาตามปกติ รวมถึงตกเป็นเหยื่อหรือเป้าโจมตีได้ง่ายกว่าเนื่องจากสีที่ขาวเห็นได้ชัดเจน ในความเชื่อแต่โบราณของคนไทย หากสัตว์เผือกปรากฏขึ้น ณ ที่ใด จะนำมาซึ่งความเป็นมงคลแก่ผู้พบเห็นหรือเจ้าของพื้นที่ ในแวดวงสัตว์เลี้ยง สัตว์ที่มีภาวะผิวเผือกจะมีราคาซื้อขายแพงกว่าสัตว์ที่มีลักษณะปกติ

**อ้างอิง**
  "Albinism" date=2007-06-08 , by Dr. Raymond E. Boissy, Dr. James J. Nordlund, et al., at eMedicine, 22 August 2005; retrieved 31 March 2007
หมวดหมู่:ความผิดปกติแต่กำเนิด
มหาวิทยาลัยเทคโนโลยีราชมงคลตะวันออก วิทยาเขตจันทบุรี

มหาวิทยาลัยเทคโนโลยีราชมงคลตะวันออก วิทยาเขตจันทบุรี (อังกฤษ: Rajamangala University of Technology Tawan-ok : Chantaburi Campus) เป็นมหาวิทยาลัยด้านวิทยาศาสตร์และ เทคโนโลยี ที่ตั้งอยู่ที่หมู่ที่ 10 ตำบลพลวง อำเภอเขาคิชฌกูฏ จังหวัดจันทบุรี อยู่ติดกับอุทยานแห่งชาติเขาคิชฌกูฏ และค่ายลูกเสือจังหวัดจันทบุรี มีพื้นที่ 1,567 ไร่เศษ

**ประวัติ**
มหาวิทยาลัยเทคโนโลยีราชมงคลตะวันออก วิทยาเขตจันทบุรี เดิมเป็นโรงเรียนเกษตรกรรมจันทบุรี ที่จัดขึ้นในปีงบประมาณ พ.ศ. 2507 เปิดสอนวิชาชีพเกษตรกรรมในระดับประโยคมัธยมศึกษาตอนปลายสายอาชีพ ต่อมาในปีการศึกษา 2517 ขยายระดับการศึกษาเปิดสอนในระดับวิชาชีพชั้นสูง และยกฐานะเป็นวิทยาลัยเกษตรกรรมจันทบุรี ตั้งแต่วันที่ 29 พฤษภาคม พ.ศ. 2517 จากนั้นได้โอนกิจกรรมบริหารบางส่วนของกรมอาชีวศึกษา ไปสังกัดวิทยาลัยเทคโนโลยีและอาชีวศึกษา ได้เปลี่ยนชื่อจากวิทยาลัยเกษตรกรรมจันทบุรี เป็นวิทยาเขตจันทบุรี 
ต่อมาในปี พ.ศ. 2532 ได้ยกฐานะเป็นสถาบันเทคโนโลยีราชมงคล วิทยาเขตจันทบุรี จนในปี พ.ศ. 2548 ได้รับยกฐานะเป็นมหาวิทยาลัยเทคโนโลยีราชมงคลตะวันออก วิทยาเขตจันทบุรี

**คณะ**
มหาวิทยาลัยเทคโนโลยีราชมงคลตะวันออก วิทยาเขตจันทบุรี มีคณะที่ตั้งอยู่ในวิทยาเขต จำนวน 2 คณะ คือ คณะเทคโนโลยีสังคม และคณะเทคโนโลยีอุตสาหกรรมการเกษตร 
อยู่ระหว่างการจัดตั้ง 1 คณะ คือ คณะวิศวกรรมศาสตร์บูรณาการและเทคโนโลยี วิทยาเขตจันทบุรี

**อ้างอิง**
จันทบุรี
หมวดหมู่:สถาบันอุดมศึกษาในจังหวัดจันทบุรี
การปรับอุณหภูมิกาย

สุนัขหอบเพื่อปรับอุณภูมิของร่างกาย
การปรับอุณหภูมิกาย (Thermoregulation) คือความสามารถของสิ่งมีชีวิตในการรักษาระดับอุณหภูมิปกติของร่างกายให้อยู่ในช่วงที่ต้องการได้ แม้ว่าอุณหภูมิของสิ่งแวดล้อมจะแตกต่างจากช่วงที่ต้องการเป็นอันมาก กระบวนการนี้เป็นด้านหนึ่งของการรักษาความสมดุลของร่างกาย (Homeostasis) ซึ่งเป็นกระบวนการของการสร้างดุลภาพระหว่างสถานภาพภายในร่างกายและสถานภาพของสิ่งแวดล้อมภายนอก (การศึกษากระบวนการที่ว่านี้ในสัตวศาสตร์เรียกว่า “นิเวศสรีรวิทยา” (ecophysiology)) ถ้าร่างกายไม่สามารถรักษาอุณหภูมิปกติของร่างกายได้ และอุณหภูมิของร่างกายสูงขึ้นอย่างผิดปกติก็จะทำให้เกิดอาการที่เรียกว่า ภาวะอุณหภูมิร่างกายสูง (hyperthermia) ในทางตรงกันข้ามถ้าอุณหภูมิของร่างกายลดต่ำลงกว่าอุณหภูมิปกติของร่างกายอย่างผิดปกติก็จะทำให้เกิดอาการที่เรียกว่า ภาวะอุณหภูมิร่างกายต่ำ (hypothermia)
ขณะที่สิ่งมีชีวิตที่ปรับอุณภูมิของร่างกายเป็นสิ่งมีชีวิตที่รักษาแกนอุณหภูมิของร่างกายภายในช่วงที่ต้องการ การปรับอุณหภูมิของร่างกายอีกแบบหนึ่งคือ “การปรับอุณหภูมิของร่างกายตามสิ่งแวดล้อม” (thermoconformer) เป็นการปรับเปลี่ยนอุณหภูมิของร่างกายตามความเปลี่ยนแปลงของอุณหภูมิภายนอกของร่างกาย
ข้อมูลเกี่ยวกับอุณหภูมิของสัตว์ไม่เป็นที่ทราบจนกระทั่งเทอร์มอมิเตอร์ได้รับการประดิษฐ์ขึ้น และทำให้พบว่าส่วนต่างๆ ของร่างกายสร้างและสูญเสียความร้อนต่างกันไปเป็นอันมาก แม้ว่าโดยทั่วไปแล้วระบบการหมุนเวียนของกระแสโลหิตจะช่วยรักษาอุณภูมิเฉลี่ยภายในร่างกายอยู่บ้าง ฉะนั้นการระบุว่าส่วนใดของร่างกายที่สะท้อนอุณภูมิของอวัยวะภายในได้อย่างใกล้เคียงที่สุดจึงเป็นสิ่งสำคัญ โดยทั่วไปแล้ว ทวารหนักถือกันว่าเป็นตำแหน่งที่สะท้อนอุณภูมิของอวัยวะภายในได้อย่างใกล้เคียงที่สุด หรือในบางกรณีของเพศหรือสปีชีส์ก็อาจจะเป็นภายในช่องคลอด, มดลูก หรือ กระเพาะปัสสาวะ
บางครั้งอุณหภูมิของปัสสาวะขณะที่ออกจากท่อปัสสาวะก็อาจจะใช้เป็นเครื่องวัด แต่การวัดอุณหภูมิของร่างกายส่วนใหญ่จะทำจากปาก, รักแร้, หู หรือ ขาหนีบ

**อ้างอิง**
 Handbook of Physiology, Kirkes, (Philadelphia, 1907)- Simpson, S. & Galbraith, J.J. (1905) Observations on the normal temperatures of the monkey and its diurnal variation, and on the effects of changes in the daily routine on this variation. Transactions of the Royal Society of Edinburgh 45: 65-104.- Weldon Owen Pty Ltd. (1993). Encyclopedia of animals - Mammals, Birds, Reptiles, Amphibians. Reader's Digest Association, Inc. Pages 567-568. ISBN 1875137491.

**แหล่งข้อมูลอื่น**
หมวดหมู่:ระบบชีวภาพ
หมวดหมู่:การถ่ายเทความร้อน
ไมโยโกลบิน

ภาพสามมิติของไมโยโกลบิน
ไมโอโกลบิน (Myoglobin) หรือไมโอโกลบิน คือโปรตีนของกรดอะมิโน 153 ตัว ที่ประกอบด้วยฮีม (heme) -- พอร์ไฟลีนที่มีเหล็ก -- ของprosthetic groupตรงกลางรอบapoprotein  
หมวดหมู่:โมเลกุลชีวภาพ
หมวดหมู่:ชีวเคมี
หมวดหมู่:โปรตีน
ให้มันแล้วไป

ให้มันแล้วไป คือชื่ออัลบั้มเพลงชุดแรกของ อิทธิ พลางกูร อดีตมือกีตาร์วง "The Bless" ออกวางจำหน่ายเดือนกันยายน พ.ศ. 2531 กับบริษัท อาร์เอส โปรโมชั่น กรุ๊ป ในแนวเพลงป็อปร็อก โดยชุดนี้ถือเป็นการพลิกโฉมหน้าครั้งสำคัญของบริษัท อาร์เอสฯ เช่น โลโก้บริษัทที่ปรากฏบนปกเทปและอัลบั้มเพลงร็อกชุดแรกอย่างจริงจังทำให้ชุดนี้เป็นอัลบั้มยอดนิยมแห่งปีและตัวศิลปินก็ได้เป็นศิลปินยอดนิยมอย่างรวดเร็วด้วยยอดขายกว่า 700,000 ตลับ มีเพลงที่ได้รับความนิยมคือ ให้มันแล้วไป, ยังจำไว้ และ เก็บตะวัน จากการแต่งของธนพล อินทฤทธิ์ ซึ่งกลายเป็นเพลงยอดนิยมและเป็นเสมือนเพลงสัญลักษณ์ประจำตัวของอิทธิ

**รายชื่อเพลง**
# ให้มันแล้วไป
# จบลงแล้ว
# ยังจำไว้
# คนอะไร?
# มากคน มากความ
# เจ็บคราวนี้
# เก็บตะวัน
# ใจเขา ใจเรา
# หากคิดจะรัก..ก็รัก
# นิยายน้ำเน่า

**ทีมงาน**
 Guitar : อิทธิ พลางกูร, ศิริศักดิ์ ศิริโชตินันท์, เดชา อินทาภิรัต(ในปกเทปเขียนว่า หมู(แว่น))- Bass : สุรพันธ์ จำลองกุล(ในปกเทปเขียนว่า คุณต๋อง), คุณถ่วง(ธวัชชัย ขำประสาท)- Keyboard : กริช ทอมมัส, เรืองยศ พิมพ์ทอง, อิทธิ พลางกูร- Synthesizers & Programmer : ธนิต เชิญพิพัฒธนสกุล, สมถะ ตีสองเมือง- Arranger : อิทธิ, ธนิต, กริช- Lyrician : กริช ทอมมัส, นกเขา, โล ซิงฮัน, ธนพล อินทฤทธิ์, วิเชษฐ ห่อกาญจนา, ยงยุทธ คำยอด- Backing Chorus : ชัชชัย สุขาวดี, สุกานดา บุณยธรรมิก, เพชร (เฉยๆ), อนุวาท พลางกูร- Mixed by : อุกฤษณ์ พลางกูร- Special thank : คุณตุ้ม Trail dust (สถานที่ถ่ายทำ),  J-Fox- Costume Designer : ศิลา วอสเบียน- Light Setting : ปรัชญา ปิ่นแก้ว- Cover Designer : ธนพล อินทฤทธิ์

**รางวัล**
 ได้รับรางวัล
** รางวัลโทรทัศน์ทองคำ  มิวสิกวิดีโอดีเด่น  ปี 2531 (เพลงเก็บตะวัน) กำกับโดย ปรัชญา ปิ่นแก้ว- ได้เข้าชิง
** รางวัลสีสัน อะวอร์ดส์  ครั้งที่ 1 ปี 2531 สาขาศิลปินหน้าใหม่ยอดเยี่ยม- ติดอันดับ
** รายการดาวเทียมทองคำ โค้ก มิวสิกอะวอร์ด  
เพลง ให้มันแล้วไป ติดอันดับเดือนตุลาคม - ธันวาคม 2531 และติด 1 ใน 10 อันดับเพลงยอดนิยมในรอบปี
เพลง ยังจำไว้ ติดอันดับเดือนพฤศจิกายน 2531 - มกราคม 2532

**การนำไปร้องต่อในภายหลัง**
ในอัลบั้ม ให้มันแล้วไป มีเพลงที่มีศิลปินนักร้องคนอื่นๆ ทั้งในค่ายอาร์เอสและค่ายต่างๆ นำไปร้องต่อในสตูดิโออัลบั้มอยู่หลายเพลง เช่น- ให้มันแล้วไป : ศิต โมทีฟ (อัลบั้ม a tribute to itti)- ยังจำไว้ : แหม่ม พัชริดา, อริสมันต์, เดอะ ซิตี้ คอรัส- คนอะไร? : บอยสเก๊าท์- มากคน มากความ : แร๊พเตอร์- เจ็บคราวนี้ : เป้ ไฮร็อก (อัลบั้ม a tribute to itti)- หากคิดจะรัก..ก็รัก : เจมส์ เรืองศักดิ์, โซลอาฟเตอร์ซิกซ์ (อัลบั้ม Mellow Moods), อิทธิ พลางกูร (ชุด อิทธิ อันปลั๊ก)- เก็บตะวัน : เดอะ ซิตี้ คอรัส, บอยสเก๊าท์, เสือ ธนพล+อิทธิ (live), ฟอร์ด, ปาน ธนพร, เอกชัย ศรีวิชัย, รวมศิลปินอัลบั้ม a tribute to itti - จบลงแล้ว, นิยายน้ำเน่า : วงTwo

**อ้างอิง**

**ดูเพิ่ม**
 อิทธิ พลางกูร
หมวดหมู่:อัลบั้มเพลงไทยสากล
หมวดหมู่:อัลบั้มเพลงไทยในปี พ.ศ. 2531
หมวดหมู่:อัลบั้มเพลงของค่ายอาร์เอส
รายชื่อตอนนารูโตะ นินจาจอมคาถา

ไฟล์:Naruto Vol1 DVD.jpg|thumb|ปกดีวีดี นารูโตะ นินจาจอมคาถา วอลลุม 1 ลิขสิทธิ์โดย โรส 
นารูโตะ หรือในไทยใช้ชื่อว่า “นารูโตะ นินจาจอมคาถา” ออกอากาศครั้งแรกทางสถานีโทรทัศน์ ทีวีโตเกียว ตั้งแต่ 3 ตุลาคม พ.ศ. 2545 – 8 กุมภาพันธ์ พ.ศ. 2550 และต่อด้วยภาคที่ 2 ในชื่อว่า  “นารูโตะ ตำนานวายุสลาตัน”
ในประเทศไทย "นารูโตะ นินจาจอมคาถา" เป็นลิขสิทธิ์ของ โรส วิดีโอ และเคยออกฉายทาง สถานีโทรทัศน์ไอทีวี (ไทยพีบีเอส ในปัจจุบัน) และมีภาคมูฟวี่ (Movie) 3 ภาค โดยปัจจุบันมีการฉายฉบับเสียงพากย์ภาษาไทยทาง ช่อง 5 และมีการฉายฉบับเสียงพากย์ภาษาไทย - อังกฤษผ่านทางช่องการ์ตูนเน็ตเวิร์ก (ทรูวิชั่นส์ ช่อง 52) โดยจะเรียกชื่อเรื่องว่า นารูโตะ และใช้ทีมพากย์ภาษาไทยของทาง การ์ตูนเน็ตเวิร์ก เอง (ทีมพากษ์คนละชุดกับโรส วิดีโอ)

**First Stage**

**การเริ่มต้น**

**แคว้นนามิโนะคุนิ**

**การทดสอบจูนิน**

**Second Stage**

**การทดสอบจูนิน (ต่อ)**

**โคโนฮะถูกจู่โจม**

**การออกค้นหาซึนาเดะ**

**แคว้นชาโนะคุนิ**
(ตอนพิเศษ)

**Third Stage**

**แคว้นชาโนะคุนิ (ต่อ)**
(ตอนพิเศษ)

**นำตัวซาสึเกะกลับมา**

**ช่วงแรกของเนื้อเรื่องพิเศษ**
(ตอนพิเศษ)

**Fourth Stage**

**ช่วงที่สองของเนื้อเรื่องพิเศษ**
(ตอนพิเศษ)

**Fifth Stage**

**ช่วงที่สามของเนื้อเรื่องพิเศษ**
(ตอนพิเศษ)

**เพลงประกอบ**

**เพลงเปิด**
# เพลง R★O★C★K★S ร้องโดย Hound Dog (ตอนที่ 1-25)
# เพลง Far Away ร้องโดย Asian Kung-Fu Generation (ตอนที่ 26-53)
# เพลง Turning Sadness Into Kindness ร้องโดย little by little (ตอนที่ 54-77)
# เพลง GO
ร้องโดย FLOW (ตอนที่ 78-103)
# เพลง Rhapsody of Youth ร้องโดย Sambomaster (ตอนที่ 104-128)
# เพลง No Boy, No Cry ร้องโดย Stance Punks (ตอนที่ 129-153)
# เพลง Wind and Waves Satellite ร้องโดย Snowkel (ตอนที่ 154-178)
# เพลง Re:member ร้องโดย FLOW (ตอนที่ 179-202)
# เพลง Swaying ร้องโดย Miyuna (ตอนที่ 203-220)

**เพลงปิด**
# เพลง Wind ร้องโดย Akeboshi (ตอนที่ 1-25)
# เพลง Harmonia ร้องโดย Rythem (ตอนที่ 26-51)
# เพลง Viva★Rock-Japanese Side ร้องโดย ORANGE RANGE (ตอนที่ 52-64)
# เพลง ALIVE ร้องโดย Raiko (ตอนที่ 65-77)
# เพลง Many Times Before ร้องโดย ザ・マスミサイル (ตอนที่ 78-89)
# เพลง Meteor ร้องโดย TiA (ตอนที่ 90-103)
# เพลง Mountain-a-Go Go-Two ร้องโดย Captain Straydum (ตอนที่ 104-115)
# เพลง The First Time I Spoke With You ร้องโดย GaGaGa SP (ตอนที่ 116-128)
# เพลง Lost Words ร้องโดย No Regret Life (ตอนที่ 129-141)
# เพลง Speed ร้องโดย Analogue Fish (ตอนที่ 142-153)
# เพลง Because You are With Me ร้องโดย AMADORI (ตอนที่ 154-165)
# เพลง Parade ร้องโดย CHABA (ตอนที่ 166-178)
# เพลง Yellow Moon ร้องโดย Akeboshi (ตอนที่ 179-191)
# เพลง Pinocchio ร้องโดย Ore Ska Band (ตอนที่ 192-202)
# เพลง Scenario ร้องโดย SABOTEN (ตอนที่ 203-220)

**อ้างอิง**
นารูโตะ นินจาจอมคาถา DVD Vol 1-68 (ลิขสิทธิ์ โรส วิดีโอ)- Boomerangshop.com
หมวดหมู่:รายชื่อตอนนารูโตะ
แม่แบบ:สถานะการอนุรักษ์

ระดับสถานะการอนุรักษ์ได้แก่:- สูญพันธุ์ (EX - Extinct)- สูญพันธุ์ในธรรมชาติ (EW - Extinct in the Wild)- ใกล้สูญพันธุ์ขั้นวิกฤต (CR - Critically Endangered)- ใกล้สูญพันธุ์ (EN - Endangered)- เปราะบางต่อการสูญพันธุ์ (VU - Vulnerable)- ใกล้ถูกคุกคาม (NT - Near Threatened)- ขึ้นกับการอนุรักษ์ (LR/cd - Conservation Dependent)- นอกเกณฑ์สูญพันธุ์ (LC - Least Concern)
หมวดหมู่:แม่แบบนิเวศวิทยา
สถานะการอนุรักษ์

สถานะการอนุรักษ์ (conservation status) คือการจัดระดับความเสี่ยงของสิ่งมีชีวิตที่จะทำให้เกิดการสูญพันธุ์ในปัจจุบันและในอนาคตที่ไม่ไกลจากนี้ การจัดระดับอนุรักษ์ใช้กฎเกณฑ์ในการพิจารณาหลายข้อ มิใช่แต่เพียงจำนวนประชากรที่ยังคงเหลือ แต่การเพิ่มหรือลดจำนวนประชากรในช่วงเวลา, อัตราความสำเร็จในการแพร่พันธุ์, สิ่งที่เป็นภัยต่อชนิด (สปีชีส์) และอื่น ๆ
สถานะการอนุรักษ์ตามบัญชีแดงไอยูซีเอ็นแบ่งได้อย่างกว้าง ๆ เป็น- สูญพันธุ์ (italic=no)- สูญพันธุ์ในธรรมชาติ (italic=no)- ใกล้สูญพันธุ์ขั้นวิกฤต (italic=no)- ใกล้สูญพันธุ์ (italic=no)- เปราะบางต่อการสูญพันธุ์ (italic=no)- ใกล้ถูกคุกคาม (italic=no)- ขึ้นกับการอนุรักษ์ (italic=no)- นอกเกณฑ์สูญพันธุ์ (italic=no)

**ดูเพิ่ม**
 องค์การระหว่างประเทศเพื่อการอนุรักษ์ธรรมชาติ (ไอยูซีเอ็น)
หมวดหมู่:กฎหมายสิ่งแวดล้อม
หมวดหมู่:สิ่งมีชีวิต
หมวดหมู่:การอนุรักษ์